PREDKLADACIA SPRÁVA

           Návrh vyhlášky Ministerstva spravodlivosti Slovenskej republiky o náležitostiach rozvrhu práce predkladá minister spravodlivosti na základe splnomocňujúceho ustanovenia § 92 ods. 2 písm. b) zákona č. 757/2004 Z.z. o súdoch a o zmene a doplnení niektorých zákonov (ďalej len „zákon“), ktorý prijala Národná rada Slovenskej republiky dňa 9. decembra 2004 a ktorý nadobudne účinnosť               1. apríla 2005.

           Cieľom predkladaného návrh vyhlášky je zjednotiť postup predsedov súdov pri tvorbe rozvrhu práce a jeho zmien tak, aby bola zabezpečená prehľadnosť a zrozumiteľnosť rozvrhu práce ako pre sudcov a ďalších zamestnancov súdu tak i pre verejnosť, keďže rozvrh práce je verejne dostupným dokumentom. Na tento účel sa v návrhu vyhlášky definujú základné formálne náležitosti rozvrhu práce, jeho vnútorná štruktúra, spôsob evidencie, proces prípravy jeho zmien ako aj sprístupňovanie rozvrhu práce sudcom, ďalším zamestnancom súdu a verejnosti. Návrh vyhlášky vychádza z novej koncepcie prípravy a tvorby rozvrhu práce, tak ako je upravená v zákone o súdoch a zmene a doplnení niektorých zákonov.                

           Návrh vyhlášky je v súlade s ústavou, ústavnými zákonmi, medzinárodnými zmluvami, ktorými je Slovenská republika viazaná a zákonmi a súčasne je v súlade aj s právom Európskych spoločenstiev a Európskej únie.

           Navrhovaná právna úprava nebude mať dopad na štátny rozpočet, rozpočty obcí alebo rozpočty vyšších územných celkov a nezakladá nároky na pracovné sily a organizačné zabezpečenie. Prerokovanie návrhu zákona Radou hospodárskej a sociálnej dohody Slovenskej republiky nie je potrebné. Materiál nemá finančný, ekonomický, environmentálny vplyv ani vplyv na zamestnanosť.

           Materiál sa predkladá na riadne medzirezortné pripomienkové konanie.